**MEDICTEAM KBH**

 www.medicteamkbh.dk post@medicteamkbh.dk

 Tlf. 60 19 60 00

 **Nødbehandlerskursus**(Certificeret)

Kursusvarighed:

40 timer

Kursusperiode:

5 dage (2+3 dg. Weekend)

Kursustider:

Alle dage kl. 09.00 – 17.00

Kursussted:
Kursuslokalet

Enneagramstedet

Vindingevej 34 B

4000 Roskilde

Kursuspris:

Kr. 6.495,00*\** (Der tillægges ikke moms)

Kr. 5.995,00 For aktive medlemmer af Medic Team DK

*\*Kursusprisen inkluderer frokost samt fri kaffe/the på alle kursusdagene.*

**Tilmeldingsvilkår for kurser hos Medic Team:**

Når tilmelding er modtaget af Medic Team, betragtes denne som bindende og er således underlagt vilkårene for framelding og tilbagebetaling.

Tilmelding er ingen garanti for at der er en ledig plads. For at være sikker på en plads på det ønskede kursus anbefales tilmelding hurtigst muligt, efter at det pågældende kursus er udbudt. Såfremt der ikke er en ledig plads på kurset, vil dette blive meddelt og tilmeldingen annulleret.
*Maximale antal deltagere pr. kursus: 12 kursister.*

**Betaling**

Kursusgebyret skal indbetales ved bekræftelse på tilmelding. Betaling sker via bankoverførsel til 9309 2090 481 641 eller via MobilePay 50 86 00 00. Kontant betaling kun efter særlig aftale. Ønskes faktura bedes dette oplyst ved tilmeldingen.

Tilmeldingen er endelig når betaling af fulde kursus pris har fundet sted og deltageren har modtaget en e-mail / SMS, der bekræfter modtagelsen.

**Framelding**

Alle frameldinger skal være skriftlige og være bekræftet skriftligt af Medic Team.

Ved framelding 30 dage eller mere, regnet fra kursusstart, refunderes 50 % af kursusprisen, fratrukket et administrationsgebyr på kr. 500,00 kr. pr. kursusplads. Flyttes pladsen til et senere kursus betales et administrationsgebyr på kr. 500,00.

Ved framelding 30 dage eller mindre, regnet fra kursusstart, refunderes betaling ikke. Kursuspladsen kan kun efter særlig aftale flyttes til et senere kursus.

Hvis det er muligt at finde en anden deltager kan denne overtage pladsen fratrukket et gebyr på kr. 500,00.

**Aflysning af kursus**

Medic Team forbeholder sig ret til at aflyse enhver aktivitet helt frem til aktivitetens startdato. Dette uanset årsag til aflysningen.

Aflysning grundet manglende tilmeldinger vil normalt ske med ca. 8 dages varsel

I tilfælde af at Medic Team aflyser, refunderes det fulde kursusbeløb.. Kursuspladsen kan, efter ønske og uden beregning, flyttes til et senere kursus.

Denne refundering/flytning frigør Medic Team fra yderligere krav om kompensation, herunder også krav om dækning af udgifter til rejse, hotel eller andre omkostninger forbundet med deltagelsen i en aktivitet

**Deltagelse**

Deltagelse i kurserne afholdt af Medic Team sker på deltagerens eget ansvar. En erklæring underskrives på kursets første dag. Dette er et krav for forsat at deltage i undervisningen.

Under kurset læres teknikker og procedurer der kræver fysisk kontakt og behovet for blotlæggelse af huden. Dette sker naturligvis under hensyn til den enkelte elev og dennes grænse. Eleven kan til enhver tid sige fra til disse procedurer eller øvelser. Dog er det vigtigt for alle elevers kursusudbytte at gennemføre øvelserne.

Ligeledes kan der på enkelte kurser forekomme brug af kanyler og andre invasive procedurer. Dette sker under supervision af sundhedsprofessionelle på lægelig delegation. Deltagelse på disse kurser forudsætter at deltagerne er indforstået hermed.

**Kost og logi**

Kost under kurset indeholder morgenmad og frokost og kaffe/the. Anden form for forplejning står for kursistens egen regning.

Logi er ikke inkluderet i kursus prisen.

**Forsikring**

Deltager er selv ansvarlig for at være tilstrækkeligt forsikret under aktiviteterne på kurser afholdt af Medic Team.

Deltagelse i aktiviteter afholdt af Medic Team sker på eget ansvar.

**Andre forhold**

Kursisten er selv ansvarlig for alle udgifter og forhold der ikke er en direkte del af undervisningen. Det gælder, men er ikke begrænset til, rejse til og fra kursusstedet, udgifter til ophold i det omfang de ikke er inkluderet i kurset og ekstra forsikring.

Medic Team forbeholder sig ret til at tage billeder/film under kurserne med henblik på, at anvende disse i reklameøjemed. Ligeledes forbeholder Medic Team sig ret til at anvende kursusevalueringer i reklameøjemed. Ønskes kursisten ikke at optræde på ovenstående, skal det oplyses til kursus-lederen på 1. kursusdag. Ønsker kursisten selv at tage billeder/optage video, skal dette aftales med kursuslederen ved kursets start.

Medic Team er ikke ansvarlig for skade opstået på personer eller materiel under vores kurser, medmindre det skyldes uansvarlighed der kan tillægges underviseren/underviserne. Herunder også skader på kursisternes beklædning, tyveri mv.. Medic Team kan heller ikke gøres ansvarlig for skader eller andre forhold der kan henføres til vejr, uroligheder, trafikale problemer eller andre forhold som Medic Team ikke har indflydelse på.

Alle aktiviteter er underlagt dansk lovgivning og alle tvister mellem Medic Team og kursist kan udelukkende retsligt afgøres ved dansk ret.

Alle kurser hos Medic Team er videns og færdighedskurser. Kursister der består kurserne får ikke delegeret kompetencerne på baggrund af kursusdeltagelsen. Kursisterne er selv ansvarlige for at opnå fornøden lægelig delegering for de lærte færdigheder.

**Afvisning af deltager**

Medic Team forbeholder sig ret til at bortvise kursusdeltagere fra aktiviteter afholdt af Medic Team såfremt deltagerne ikke efterkommer anvisninger fra instruktørerne, forstyrrer undervisningen eller på anden måde er til gene for kurset, øvrige deltagere mv. En sådan bortvisning medfører ikke refundering af kursusprisen til deltageren. Alle afvisninger vil ske skriftligt efterfølgende.

Ligeledes kan deltagere som vurderes som værende ikke egnede afvises under kurset.

**Alder**

Deltagere under 18 år skal have tilladelse fra forældre/værge for at deltage på kurserne. Denne fremsendes på mail og skal afleveres i underskrevet stand på 1. kursus dag. Sker dette ikke kan deltageren ikke fortsætte på kurset.

Medic Team forbeholder sig ret til at kontakte forældre/værge forud for kursusstart.

Deltagere som ikke er myndige skal have forudgående godkendelse fra Medic Team, for at deltage på kurset.